Usein kysyttyjä kysymyksiä Kirja-moduulista

Miksi tasoja on vain kaksi?
  Kaksi tasoa riittää yleensä kaikille kirjoille, kolme tasoa johtaisi huonompiin asiakirjojen rakenteisiin. Kirja-moduuli on suunniteltu lyhyiden monisivuisten oppimateriaalien luomiseen. Pidemmät asiakirjat kannattaa yleensä tallentaa PDF-muodossa. Helpoin tapa luoda PDF-tiedostoja on käyttää virtuaalitulostimia (katso PDFCreator, PDFFactory, Adobe Acrobat, ja niin edelleen).
Voivatko oppilaat muokata kirjoja?
  Vain opettajat voivan luoda ja muokata kirjoja. Oppilaiden muokattavissa olevien kirjojen toteuttaminen ei ole suunnitelmissa. On kuitenkin mahdollista, että joku toteuttaa vastaavan toiminnallisuuden myös oppilaille, kuten esimerkiksi oppilasportfolion. Tämä päätös on tehty Kirja-moduulin pitämiseksi mahdollisimman yksinkertaisena.
Kuinka voin etsiä tekstiä kirjoista?
  Toistaiseksi tekstiä kirjoista voi etsiä vain yhdellä tavalla: selaimen tekstinhakutoiminnolla. Jos tulostustoiminto on käytössä, voit valita koko kirjan tulostettavaksi ja etsiä tekstiä tältä sivulta (älä kuitenkaan tarpeettomasti tulosta kirjaa). Vapaa sanahaku on käytössä lähinnä vain Moodlen keskustelupalstoilla. Muistakin Moodlen resursseista olisi mukava voida etsiä tekstiä, löytyykö toiminnallisuuden toteuttajiksi vapaaehtoisia?
Otsikkoni eivät mahdu yhdelle riville.
  Muotoile otsikkotekstit uudelleen tai levennä sisällysluettelolle varattua tilaa. Sisällysluettelon tilaa voi leventää moduulin asetusten määrittämissivulla. (Tämä toiminto on vain ylläpitäjien käytettävissä).