## Editar pregunta - Nom de la pregunta

Podeu, opcionalment, introduir un Nom de pregunta per a cada pregunta.

El Nom de pregunta s'usa només si voleu exportar les respostes al format CSV/Excel. Si no exporteu mai a CSV, no vos heu de preocupar en absolut pels noms de les preguntes. Si planejau exportar regularment les dades de la vostra enquesta a CSV, llavors teniu dues opcions per a anomenar preguntes.

#### Opció 1: noms significants

A la casella Nom de la pregunta , introduïu noms significatius, curts i diferents per a totes les preguntes d'una enquesta. Al fitxer CSV exportat, tots aquests noms de preguntes estaran precedits amb el nombre actual de la pregunta (posició) dins l'enquesta. Per exemple:

Nombre de pregunta a l'enquesta | Nombre de pregunta introduit pel professor | Capçalera de camp a l'exportació CSV
--- | --- | ---
5 | colors preferits | Q05_colors_preferits
6 | per què usar Moodle | Q06_per_què_usar_moodle
7 | facilitat d'ús (valora la pregunta amb 3 possibles respostes: Moodle, WebCT i Blackboard | Q07_facilitat_d_us->Moodle Q07_facilitat_d_us->WebCT Q07_facilitat_d_us->Blackboard

#### Opció 2: deixeu les caselles de Nom de pregunta en blanc

Per a cada pregunta sense nom, l'exportació CSV generarà automàticament un nom de pregunta. Això és necessari per a les capçaleres de les taules al CSV i les taules d'Excel o de qualsevol paquet estadístic que estigueu emprant. El nom de pregunta es generarà a partir del número de pregunta a l'enquesta actual (sense comptar amb les pseudo-preguntes de tipus text), p. ex. Q01, Q02, ... Q99. Per a preguntes amb múltiples respostes, com les de tipus qualificació o escala de Likert, es generarà un número de subpregunta (Q02_1, Q02_2, Q02_3, etc.). Aquest tipus d'esquema de nom és aconsellable per a exportar les vostres dades a un programa estadístic. Evidentment, haureu de tenir un sistema per a recordar quin nom abreviat correspon a quina pregunta a la vostra enquesta!

Número de pregunta dins l'enquesta | Nom de pregunta introduit pel professor | Capçalera de camp al fitxer CSV exportat
--- | --- | ---
5 |  | Q05
6 |  | Q06
7 |  | Q07_1 Q07_2 Q07_3

És posible (encara que no recomanable) mesclar els dos sistemes, i tenir dins una enquesta preguntes amb i sense nom.

Darrera modificació: 12/07/08